Diari Oficial de la Generalitat Valenciana


Sumari del DOGV 9584, del 27-04-2023 (2023/4443)

RESOLUCIÓ de 21 d'abril de 2023, de la Direcció General de Formació Professional i Ensenyaments de Règim Especial, per la qual es renova l'autorització per a impartir programes formatius de qualificació bàsica a ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial per al curs 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9584

Data del DOGV
:   27-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4443


Data del document
:   21-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 21 d'abril de 2023, de la Direcció General de Formació Professional i Ensenyaments de Règim Especial, per la qual es renova l'autorització per a impartir programes formatius de qualificació bàsica a ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial per al curs 2023-2024. [2023/4443]  
  
Instruïts els nous expedients de sol·licitud derivats de la correcció d'errors de la Resolució de 20 de març de 2023, de la Direcció General de Formació professional i Ensenyaments de Règim Especial, per la qual s'autoritza o es renova l'autorització per a impartir programes formatius de qualificació bàsica a ens territorials (municipis i províncies), mancomunitats, institucions sense ànim de lucre i centres docents privats i privats específics d'Educació Especial en el curs 2023- 2024 (DOGV 9572, 12.04.2023), i d'acord amb el que s'estableix en l'apartat tercer d'aquesta i també en l'apartat cinqué de la Resolució de 29 de novembre de 2022, de la Direcció general de Formació Professional i Ensenyaments de Règim Especial (DOGV 9484, 05.12.2022), resolc:  
  
  
Primer  
Autoritzar per al curs 2023-2024 els programes formatius de qualificació bàsica, en la modalitat ordinària i adaptada a persones amb necessitats educatives especials permanents, que figuren en l'annex I d'aquesta resolució, ordenats per províncies i, dins de cada província, per localitat.  
  
Segon  
Desestimar les sol·licituds que figuren en l'annex II d'aquesta resolució, pels motius indicats en el mateix annex.  
  
Tercer  
Els programes hauran de ser organitzats i impartits pel mateix sol·licitant, i no s'admetrà la subcontractació, sense perjudici que es puguen contractar serveis professionals per a la impartició del programa formatiu, segons el que es disposa en l'apartat seté, punt 1, de la Resolució de 29 de novembre del 2022.  
  
Quart  
Els ens, les entitats i els centres que, tenint programes formatius de qualificació bàsica autoritzats per al curs 2023-2024 per la present resolució, no puguen posar-los en funcionament, hauran de comunicar-ho, en el termini de quinze dies a partir de la data d'inici del programa segons el calendari escolar, mitjançant un escrit signat pel seu representant legal en què al·leguen les causes de la renúncia.  
  
Cinqué  
1. D'acord amb el que estableix l'apartat nové, punt 1, de la Resolució de 29 de novembre de 2022, dins de les obligacions de les entitats autoritzades s'inclou sotmetre's a la supervisió de l'inici i del desenvolupament dels programes per part de la Inspecció d'Educació, la qual, en cas de detectar qualsevol anomalia o irregularitat, informarà la direcció general amb competències en matèria de Formació Professional.  
  
2. Quan finalitze el programa formatiu autoritzat, el Servei d'Inspecció d'Educació emplenarà l'annex III de la Resolució de 20 de març de 2023, de la Direcció General de Formació Professional i Ensenyaments de Règim Especial (DOGV 9562, 27.03.2023).  
  
  
Sisé  
Els ens, les entitats i els centres estaran subjectes al calendari i al procediment d'admissió i matrícula que s'establirà per resolució de la Secretaria Autonòmica d'Educació i Formació Professional a aquest efecte per al curs 2023-2024.  
Seté  
Aquesta resolució produirà efectes l'endemà de publicar-se en el Diari Oficial de la Generalitat Valenciana.  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del mateix òrgan que va dictar la present resolució en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 21 d'abril de 2023.- El director general de Formació Professional i Ensenyaments de Règim Especial: Manuel Gomicia Giménez.